লুইস মেনেজেস
লুইস মাইয়া দে বিতেনকুর্ত মেনেজেস (পর্তুগিজ: Luís Menezes, ব্রাজিলীয় পর্তুগিজ: [lwˈis menˈezys]; ১ এপ্রিল ১৮৯৭ – অজানা; লুইস মেনেজেস নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন। মেনেজেস ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৯ সাল পর্যন্ত তিনি সর্বমোট ৫ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৯ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।